คือเมื่อเช้าผมตื่นมา ถ่ายตอนตี5 ถ่ายก้อนนิ่มๆแล้วก็ถ่ายเหลวตามมา จากนั้นมีอาการปวดท้องถ่าย แต่เบ่งแล้วไม่ออก บางครั้งออกมาเป็นน้ำนิดเดียว พอนั่งถ่ายก็ปวดอีกพอเบ่งก็ไม่ออก เกิดจากอะไนครับ
สวัสดีค่ะ อาการถ่ายเหลว ปวดท้อง อาจเกิดจาก-อาหารเป็นพิษ ถ้าเป็นเฉียบพลัน เป็นไปได้มากที่สุด มักมีไข้ ปวดท้อง คลื่นไส้ อาเจียนร่วมด้วย-ลำไส้อักเสบ-ไม่มีน้ำย่อยในสารอาหารบางชนิด-โรคลำไส้แปรปรวน แต่มักต้องมาเป็นเรื้อรังเกิน 1 เดือนการดูแลตัวเองเบื้องต้น ดื่มน้ำมากๆ จิบน้ำผสมเกลือแร่ ไม่ควรกินยาให้หยุดถ่ายค่ะ เพราะในภาวะอาหารเป็นพิษควรให้มีการถ่ายหรืออาเจียนออกมาให้หมดจะดีกว่า รับประทานยาแก้คลื่นไส้ ยาแก้ปวดท้องได้ รับประทานอาหารอ่อนและสุกสะอาด ถ้าเบ่งแล้วไม่ออกมาเพิ่ม ก็อาจจะเกิดจากได้ขับถ่ายส่วนอาหารที่ไม่สะอาดออกไปหมดแล้วก็ได้หากกินได้น้อยมาก อาเจียนเยอะ จนดื่มน้ำตามไม่ทัน อ่อนเพลีย ไข้สูง ปวดท้องมาก อาเจียนเป็นเลือด ถ่ายเป็นเลือด ควรรีบไปพบแพทย์เพื่อตรวจเลือดเพิ่มเติม หากมีการติดเชื้อรุนแรงจำเป็นต้องได้ยาฆ่าเชื้อและสารน้ำในรพ.